Mange land har etter hvert fått sin egen miljøvernminister, og det er inngått internasjonale avtaler om blant annet å redusere bruken av KFK-gasser og CO2-utslipp. Det er også dannet et globalt miljøfond (GEF – Global Environment Facility), som er finansiert av land i nord for å hjelpe land i sør med miljøtiltak. Dette vil kunne bidra til en bærekraftig utvikling. Norge har også en sentral rolle i å støtte miljøtiltak internasjonalt. Blant annet bidrar Norge med midler til ulike programmer i Afrika for å styrke lokal kapasitet knyttet til miljøvern og klimatilpasning.